ENERGIANÖVÉNYEK

„Az úgynevezett *energianövények* általában gyorsan növekednek, nagy rosttartalmúak, jelentős mennyiségű szervesanyagot állítanak elő, és olyan termőterületeken is megélnek, ahol más növénykultúrákat csak nehezen lehetne termeszteni. Ilyen például az energianád, energiafű, energiafűz, energiaakác és mások.”

Te milyen növényekből nyersz energiát?

Gyűjtsétek össze, hogy egy átlagos héten ki hányféle növényt fogyaszt! Gondoljatok arra is, hogy például a kenyér gabonából készül, és hogy a bolti készételekben is gyakran használnak különféle növényeket! Ha egyedül nem megy, kérjétek szüleitek segítségét, olvassátok el a készételek tájékoztató feliratait! Hasonlítsátok össze a listáitokat! Van rajta olyan növény, ami különleges, esetleg nem mindenki hallott róla? Ha igen, mutassa be a növényt a többieknek, aki a listájára írta!

Mit gondolsz, csak táplálkozással nyerhetünk energiát a növényekből? Adhat-e energiát az illatuk, szépségük? Mondj példát!